**Կամիլ Անն Ֆրանսուազ Աբիլի** (ֆր.՝ Camille Anne Françoise Abily, դեկտեմբերի 5, 1984(1984-12-05), Ռեն),ֆրանսիացի պրոֆեսիոնալ ֆուտբոլիստուհին, որը որպես կիսապաշտպան հանդես է եկել «Օլիմպիկ Լիոն» կանանց ֆուտբոլային ակումբում և Ֆրանսիայի կանանց հավաքականում։ Ֆրանսիայի տարվա լավագույն ֆուտբոլիստուհու կրկնակի մրցանակակիր, ԱՄՆ-ի 2009 թվականի առաջնության խորհրդանշական հավաքականի խաղացող։

Կարիերա
-------

### Ակումբ

Կամիլ Աբիլին «Օլիմպիկի» կազմում (Լիոն)
1992 թվականին նրան ընդունել են «Ժաննա դ՚Արկ» ակումբ, 1994 թվականին տեղափոխվել է «Բրյուզ»։ Մեկ տարի անց նրան ընդունել են առաջին դիվիզիոնի «Ստադ Բրիոշան» թիմ, իսկ հետո հանդես է եկել «Լա Ռոշ» ակումբում։ 2002 թվականին Կամիլն ընդունվել է Կլերֆոնտենի ակադեմիա, իսկ ուսուցման ավարտից հետո՝ 2003 թվականին, պայմանագիր է կնքել «Մոնպելե» ֆուտբոլային ակումբի հետ։ Իր նոր ակումբի կազմում նա հաղթել է Ֆրանսիայի առաջնությունում և Ֆրանսիայի գավաթի խաղարկությունում՝ անցկացնելով ընդամենը երեք մրցաշրջան։ Նրա հաջորդ ակումբը Լիոնի «Օլիմպիկն» է, որի կազմում նա երեք անգամ անընդմեջ դարձել Է Ֆրանսիայի չեմպիոն։

2008 թվականին ԱՄՆ-ում Կանանց պրոֆեսիոնալ ֆուտբոլի լիգայի միջազգային դրաֆտում Աբիլիի իրավունքները բաժին են հասել «Լոս Անջելես Սոլին», և նա թիմ է տեղափոխվել 2009 թվականի մարտին։ Նորամուտը կայացել է «Վաշինգթոն Ֆրիդի» դեմ բացման խաղում, որն ավարտվել է Լոս Անջելեսի թիմի հաղթանակով՝ 2:0 հաշվով։ «Լոս Անջելես Սոլի» հետ Աբիլին հաղթել Է ԱՄՆ-ի առաջնությունում և ընդգրկվել մրցաշարի խորհրդանշական հավաքականում, ինչից հետո վարձավճարով վերադարձել է Ֆրանսիա (ՊՍԺ)։ 2010 թվականի հունվարի 7-ին նա տեղափոխվել է «Գոլդ փրայդ» ակումբ, որի կազմում անցկացրել է 17 խաղ, խփել է մեկ գոլ և կատարել 6 գոլային փոխանցում։ 2010 թվականի սեպտեմբերի 27-ին, նվաճելով ԱՄՆ-ի չեմպիոնի հերթական տիտղոսը, նա խզել է պայմանագիրը կողմերի փոխադարձ համաձայնությամբ և վերադարձել է Լիոնի «Օլիմպիկ»։ Լիոնի ակումբի կազմում նրան հաջողվել է հինգ անգամ հաղթել ՈւԵՖԱ-ի կանանց Չեմպիոնների լիգան՝ 2011, 2012, 2016, 2017 և 2018 թվականներին, Ֆրանսիայի կանանց ֆուտբոլի 11 առաջնություն և Ֆրանսիայի գավաթի 7 խաղարկություն։ 2017/18 թվականների մրցաշրջանի վերջում ավարտել է ֆուտբոլիստի կարիերան։

### Հավաքականում

2001 թվականին Կամիլը Ֆրանսիայի հավաքականում հայտնվել է 18 տարեկանից բարձր աղջիկների Եվրոպայի առաջնությունում։ Հիմնական հավաքականում նորամուտը տեղի է ունեցել 2001 թվականի սեպտեմբերի 26-ին Նիդեռլանդների հավաքականի դեմ խաղում, սակայն առաջին գոլը նրան հաջողվել է խփել միայն 2007 թվականին Չինաստանի դեմ փետրվարյան խաղում։ Նա խաղացել է 2005, 2009, 2013, 2017 թվականներին Եվրոպայի առաջնություններում, 2011, 2015 և 2012, 2016 թվականներին՝ Օլիմպիական խաղերում։ Հավաքականի հետ լավագույն արդյունքը 4-րդ տեղն է 2011 թվականի աշխարհի առաջնությունում և 2012 թվականի Օլիմպիական խաղերում։ Ֆրանսիայի հավաքականում հանդես գալու ընթացքում Կամիլն անցկացրել է 183 հանդիպում՝ խփելով 37 գոլ։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Soccerdonna (գերմ.) — 2010.
2. ↑  «Goalscorers» (PDF). UEFA.com. Արխիվացված է օրիգինալից (PDF) 2012 թ․ հոկտեմբերի 7-ին. Վերցված է 2011 թ․ սեպտեմբերի 18-ին.
3. ↑  Camille Abily (WPS playing rights assigned to Los Angeles) Արխիվացված 2008-10-10 Wayback Machine
4. ↑  «Pride, Abily mutually agree to terminate contract». FC Gold Pride. 2010 թ․ սեպտեմբերի 29. Վերցված է 2010 թ․ սեպտեմբերի 29-ին.`{{cite web}}`: CS1 սպաս․ url-status (link)(չաշխատող հղում)
5. ↑  Eliot Amsellem (2018 թ․ հունիսի 1). «OL Féminin: le message de Camille Abily». olympique-et-lyonnais.com. Վերցված է 2018 թ․ հունիսի 16-ին.
6. ↑  «Equipe de France A — Camille Abily». statsfootofeminin.fr.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | EspritBleu · FootballDatabase.eu · footofeminin.fr · Olympic Channel · soccerdonna.de · Soccerway · ՄՕԿ · ՈւԵՖԱ · ՖԻՖԱ |
|  |
| Բառարաններ և հանրագիտարաններ | Munzinger |

 |